ai4bharat/Pralekha huggingface dataset:
वाणिज्य आणि उदयोग मंत्रालय
अमेरिकेतील सफरचंदे आणि अक्रोड यांच्यावर लावलेला 50% आणि 100% एमएफएन कर यापुढेही लागू असेल; केवळ 20% अतिरिक्त कर रद्द करण्यात आला आहे
अमेरिकेतील सफरचंदे, अक्रोड आणि बदाम यांच्यावरील अतिरिक्त रिटालिएटरी कर तसेच अतिरिक्त दर रद्द करण्यात आले असले तरीही देशांतर्गत उत्पादकांवर याचा कोणताही नकारात्मक परिणाम होणार नाही
नवी दिल्ली, 12 सप्टेंबर 2023
जागतिक व्यापार संघटनेसंदर्भातील भारत आणि अमेरिका यांच्यात असलेल्या सहा प्रलंबित समस्यांची परस्पर सहमतीच्या उपायांच्या माध्यमातून सोडवणूक करण्याबाबत जून 2023 मध्ये झालेल्या निर्णयानुसार, भारताने अधिसूचना क्रमांक 53/2023 च्या अन्वये सफरचंदे, अक्रोड आणि बदाम यांच्यासह अमेरिकेत निर्मित आठ उत्पादनांवर लावलेले अतिरिक्त कर रद्द केले आहेत.
अमेरिकेने संरक्षणात्मक उपाययोजना म्हणून काही पोलाद आणि अल्युमिनियम उत्पादनांवरील शुल्क वाढवल्याच्या निर्णयावर प्रत्युत्तर म्हणून भारतातर्फे सर्वाधिक पसंतीचे राष्ट्र यासाठी  असलेल्या कराशिवाय सफरचंदे तसेच अक्रोड यांच्यावर 20% आणि बदामांवर 20 रुपये प्रती किलो असा अतिरिक्त कर लावण्यात आला होता. काही उत्पादने करांतून वगळण्याच्या प्रक्रीयेअंतर्गत, अमेरिकेने काही पोलाद आणि अल्युमिनियम उत्पादनांना बाजारात प्रवेश देण्यास मान्यता दिल्यानंतर भारताने अमेरिकी उत्पादनांवर लावलेले अतिरिक्त कर रद्द केले आहेत. सफरचंदे, अक्रोड आणि बदाम यांच्यावरील सर्वाधिक पसंतीच्या देशांसाठी असलेल्या करात कोणतीही कपात करण्यात आली नसून अमेरिकेत उत्पादित वस्तूंसह आयात करण्यात येणाऱ्या सर्व उत्पादनांसह त्यांच्यावर अनुक्रमे 50%, 100% आणि 100 रुपये प्रती किलो कर यापुढेही लागू असेल.
तसेच डीजीएफटीने 8 मे 2023 रोजी जारी केलेल्या अधिसूचना क्र.05/2023 नुसार सफरचंदांच्या आयात धोरणात आयटीसी 08081000 अंतर्गत सुधारणा करण्यात आली आहे. त्यानुसार भूतानखेरीज इतर सर्व देशांकडून आयात केल्या जाणाऱ्या सफरचंदांवर किलोमागे 50 रुपयेइतकी एमआयपी  लागू असेल. म्हणून हाच एमआयपी  अमेरिका आणि इतर सर्व देशांतून आयात केल्या जाणाऱ्या सफरचंदांवर लागू आहे. या सुधारणेमुळे कमी दर्जाची सफरचंदे आयात केली जाण्यापासून तसेच भारतीय बाजारांमध्ये महाग दराने त्यांची विक्री होण्यापासून संरक्षण मिळेल.
या निर्णयामुळे, देशातील सफरचंद, अक्रोड आणि बदाम उत्पादक शेतकऱ्यांवर कोणताही नकारात्मक परिणाम होणार नाही. खरेतर, यातून सफरचंदे, अक्रोड आणि बदाम या महत्त्वाच्या बाजार घटकातील स्पर्धेला चालना मिळेल आणि त्यातून आपल्या भारतीय ग्राहकांना अधिक किफायतशीर दरात उत्तम दर्जाची उत्पादने मिळण्याची सुनिश्चिती होईल. म्हणजेच, अमेरिकेत उत्पादित सफरचंद, अक्रोड आणि बदाम आता इतर देशांतील याच फळांसोबत एका पातळीवर येऊन स्पर्धा करतील.
अतिरिक्त कर रद्द झाल्यामुळे या उत्पादनांची भारताला निर्यात करणाऱ्या सर्वच देशांमध्ये न्याय्य स्वरुपाची स्पर्धा होताना पाहायला मिळेल.N.Chitale/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 73
नौवहन मंत्रालय
नौवहन मंत्रालयाने भारतीय बंदर आणि चार्टर्ड उड्डाणांमध्ये 1 लाखाहून अधिक चालक बदलण्याची केली सोय ;
जगातील सर्वाधिक क्रू बदलणारा भारत हा एकमेव देश आहे,
महामारीच्या काळात अडकलेल्या समुद्री जहाजांना सहकार्य केल्याबद्दल मनसुख मांडवीय यांच्याकडून कौतुक
नवी दिल्ली, 25 ऑगस्ट 2020
नौवहन मंत्रालयाने भारतीय बंदरांवर आणि चार्टर्ड उड्डाणांद्वारे 1,00,000 पेक्षा जास्त चालक दल  बदल सुकर केले आहेत. ही जगातील चालक दल बदलाची सर्वोच्च संख्या आहे. चालक दल बदलामध्ये जहाजाच्या चालक दलातील सदस्यांपैकी एकास दुसऱ्याच्या जागी बदलणे समाविष्ट असते आणि जहाजावर साइन-ऑन करणे आणि जहाज कार्यप्रक्रियेत साइन -ऑफ करणे समाविष्ट असते.
कोरोना महामारीचा फटका बसलेल्या क्षेत्रांपैकी सागरी क्षेत्र आहे. असे असूनही, सर्व भारतीय बंदरे कार्यरत आहेत आणि देशभर महामारी असतानाही दरम्यान आवश्यक सेवा पुरवित आहे. भारत आणि जगासाठी सहज पुरवठा साखळीसाठी मुख्य आधारस्तंभ हे समुद्री जहाजे होती. जगभरात विविध देशांमध्ये लागू असलेल्या दळणवळणाच्या निर्बंधांमुळे आणि टाळेबंदी आणि साइन-ऑन आणि साइन-ऑफ बंदीमुळे समुद्री जहाजांना खूप त्रास सहन करावा लागला.
केंद्रिय नौवहन राज्यमंत्री  श्री मनसुख मांडवीय यांनी नौवहनचे महासंचालक यांच्याद्वारे सुरू असलेल्या प्रयत्नांचे कौतुक केले आहे, विशेषतः या अडचणीच्या काळात समुद्री जहासांसाठी सहकार्य केल्याबाबत कौतुक केले. मंत्र्यांनी नौवहनच्या महासंचालकांना सूचना दिल्या की, समुद्री जहाजांच्या सहकार्यासाठी तक्रारींच्या निवारणाची मजबूत यंत्रणा आणणे आवश्यक आहे. अडचणीच्यावेळी समुद्री जहाजांनी मंत्रालयाकडे संपर्क साधावा आणि कमकुवत तक्रार निवारण व्यवस्थेमुळे कोणत्याही समुद्री जहाजाला त्रास होऊ नये याची काळजी घेण्यावर त्यांनी जोर दिला.
देशभर असलेल्या महामारीच्या परिस्थितीत समुद्री वाहक टिकवून ठेवण्यासाठी, नौवहनच्या महासंचालकांनी विविध उपक्रम हाती घेतले जसे की, प्रवासासाठी आवश्यक असणाऱ्या विविध प्रमाणपत्रांचा विस्तार, प्रवासासाठी ऑनलाइन ई-पास सुविधा इत्यादी.
नौवहनचे महासंचालक श्री अमित कुमार यांनी मंत्र्यांना माहिती देताना सांगितले की, “चार्टर्ड फ्लाइटसाठी समुद्री जहाजांच्या पडताळणीसाठी तसेच अडकलेल्या समुद्रकाठांचे तपशील भरणे, ऑनलाइन जहाज नोंदणी आणि ऑनलाइन चार्टर्ड परवान्यासह अपलोड करण्यासाठी एक ऑनलाइन कार्यप्रणाली तयार केली गेली आहे.”
नौवहनच्या महासंचालकांना 2000 हून अधिक सागरी भागधारकांकडून ई-मेल्स, ट्विट्स आणि पत्राद्वारे संपर्क करण्यात आला आणि त्यांच्या गरजा सुलभ करण्याच्यादृष्टीने तातडीने प्रतिसाद देण्यात आला. नौवहनच्या महासंचालकांद्वारे रचनात्मक अभ्यासासाठी ई-लर्निंग आणि ऑनलाइन आभासी पद्धतीचा अभ्यासक्रम देखील घेण्यात आला आणि 35,000 पेक्षा अधिक विद्यार्थ्यांनी ई-लर्निंगसाठी नाव नोंदविले. ऑनलाइन अभ्यासक्रम पूर्ण करणाऱ्यांसाठी ऑनलाइन एक्झिट एक्झाम  घेण्यात येणार आहे आणि या कोविड-19 च्या महामारीच्या काळात ते त्यांच्या घरातून सोयीने परीक्षा देऊ शकतात.
B.Gokhale/S.Shaikh/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 153
संरक्षण मंत्रालय
संरक्षण राज्यमंत्री अजय भट यांनी नवी दिल्ली इथल्या बीआरओ मुख्यालयाला भेट दिली, मनाली इथल्या बीआरओ कॅफेचे केले ई-उद्घाटन
नवी दिल्ली, 26 सप्टेंबर 2023
संरक्षण राज्यमंत्री अजय भट यांनी 26 सप्टेंबर 2023 रोजी नवी दिल्लीतील सीमा रस्ते महासंचालनालयाच्या मुख्यालयाला भेट दिली. त्यांनी अनेक पुस्तके, सीमा रस्ते संघटनेच्या  उत्तराखंडमधील कामांचे संकलन-'नेशन्स बीआरओ: लूकिंग अहेड', बीआरओने जागतिक विक्रम प्रस्थापित केल्याबद्दल विशेष दिवस टपाल पाकीट ,'वीर गाथा' - या बीआरओच्या अज्ञात वीरांवरील पुस्तकाचे आणि अति उंचावरील समस्यांशी संबंधित वैद्यकीय पुस्तिकेचे प्रकाशन केले. संरक्षण राज्यमंत्र्यांनी मनाली इथल्या बीआरओ कॅफेचे देखील ई-उद्घाटन केले.
सामरिकदृष्ट्या महत्त्वाचे रस्ते आणि महामार्ग पूर्ण होण्यात लक्षणीय वाढ झाली असून सीमा रस्ते संघटनेच्या कर्मचाऱ्यांच्या अथक परिश्रमांचा हा पुरावा असल्याचे भट यांनी यावेळी सांगितले. “दुर्गम डोंगराळ भागात पायाभूत सुविधांच्या विकासामुळे या सुंदर ठिकाणांना भेट देणाऱ्या पर्यटकांच्या संख्येतही वाढ झाली आहे. या रस्त्यांवर पर्यटकांना मैत्रीपूर्ण आणि सुरक्षित वाहतूक उपलब्ध करून देण्यासाठी या भागातील प्रमुख पर्यटन सर्किट्ससह सुविधा आणि मूलभूत वैद्यकीय सुविधा देणारे बहुउपयोगी कॅफे उभारण्याची गरज भासू लागली. यासंदर्भात बीआरओने मनालीमध्ये कॅफे बांधून आघाडीची भूमिका बजावली आहे,”असे ते म्हणाले.
देशाच्या 77 व्या स्वातंत्र्य दिनाच्या शुभ मुहूर्तावर उमलिंग ला पास येथे जगातील सर्वात उंच मोटार वाहन चालवण्यायोग्य रस्ता बांधल्याबद्दल आणि लडाखमध्ये लिकरू - मिगला - फुकचे येथे काम सुरू केल्याबद्दल संरक्षण राज्यमंत्र्यांनी बीआरओचे अभिनंदन केले.
S.Kane/S.Kakade/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 44
निती आयोग
"इंडिया पीव्ही एज 2020" मधे सौर उत्पादनांवर धोरण रचनाकार करणार विचार व्यक्त
नवी दिल्ली, 4 ऑक्टोबर 2020
भारतात उत्तम दर्जाच्या पीव्ही उत्पादनांच्या निर्मितिला चालना देण्यासाठी नीती आयोग, नवीन आणि नवीकरणीय ऊर्जा मंत्रालय आणि इनव्हेस्ट इंडिया यांच्या सहकार्याने, दृकश्राव्य माध्यमाद्वारे दिनांक 6 ऑक्टोबर 2020 रोजी संध्याकाळी 5 ते 8:40 पर्यंत "इंडिया पीव्ही एज 2020" ही जागतिक परीषद आयोजित करण्यात आली आहे.
या परीषदेत नियोजन सत्र, तसेच वेफर आणि सेल्स, स्वयंपूर्णता आणि उत्पादन साधने आणि पुरवठा श्रृंखला या विषयांवरील सत्रे आयोजित करण्यात आली आहेत.त्याचप्रमाणे यावेळी गुंतवणूकदारांसाठी पीव्ही उत्पादन निर्मिती याविषयावर एक बैठक होईल. या परीषदेत तामिळनाडू, महाराष्ट्र आणि आंध्रप्रदेश ही राज्ये सहभागी होणार आहेत. त्यानंतर गुंतवणूकदारांची एक गोलमेज बैठक होईल, ज्यात भारतातील सौर उत्पादन क्षेत्रासंदर्भातील बाबी, उदाहरणार्थ परवडण्यासारखी आर्थिक मदत, सौर उत्पादनांसंदर्भात अनुकूल वातावरण निर्माण करण्यात उत्पादकांची भूमिका यावर चर्चा आणि विचार विनिमय होणार आहे.
केंद्रीय उर्जा तसेच नवीन आणि नवीकरणीय ऊर्जा मंत्री आर के.सिंग, नीती आयोगाचे उपाध्यक्ष राजीव कुमार, नीती आयोगाचे मुख्य कार्यकारी अधिकारी अमिताभ कांत, नवीन आणि नवीकरणीय ऊर्जा मंत्रालयाचे संयुक्त सचिव अमितेश कुमार आणि इनव्हेस्ट इंडियाचे व्यवस्थापकीय संचालक आणि कार्यकारी अधिकारी दीपक बागला आणि नीती आयोगाचे अतिरिक्त सचिव डॉ. राकेश सरवाल हे नियोजन सत्रात सहभागी होणार असून हा समारंभ दृकश्राव्य स्वरूपात होईल. सुमारे 60 उल्लेखनीय भारतीय आणि जागतिक कंपन्यांचे प्रमुख कार्यकारी अधिकारी यात दृकश्राव्य माध्यमाद्वारे यात सहभागी होणार आहेत.
2015 च्या पॅरीस करारात भारताच्या राष्ट्रीय विकास परीषदेच्या  असामान्य दूरदृष्टिचे, नेतृत्वाचे आणि वातावरण बदलांविरुध्द लढण्यासाठी लागणारी प्रतिभा, या प्रयत्नांचे सूतोवाच झाले होते. "इंडिया पीव्ही एज - 2020" हे ती आकांक्षा पूर्ण करण्याच्या द्रुष्टीने पुढचे पाऊल आहे.
जर आपणास या परीषदेत सादरीकरण करायचे असेल तर कृपया pvedge2020[at]gmail[dot]com यावर लेखी संपर्क साधावा.
जर आपल्याला या परीषदेत उपस्थित रहायचे असेल तर येथे नोंदणी करा:
https://www.investindia.gov.in/pv-edge-2020-registrationR.Tidke/S.Patgaonkar/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 101
आरोग्य आणि कुटुंब कल्याण मंत्रालय
कोविड -19 विषयी अद्ययावत माहिती
राष्ट्रव्यापी लसीकरण अभियाना अंतर्गत आतापर्यंत 59.55 कोटी मात्रा देण्यात आल्या.
गेल्या 24 तासात 37,593 नव्या रुग्णांची नोंद
उपचाराधीन रुग्ण, एकूण रुग्णांच्या 1 % पेक्षाही कमी, सध्या 0.99%
भारतातली उपचाराधीन रुग्णांची संख्या 3,22,327
रुग्ण बरे होण्याचा सध्याचा दर 97.67%
गेल्या 24 तासात 34,169 कोरोनामुक्त झाल्याने कोरोनामुक्त झालेल्यांची एकूण संख्या 3,17,54,281
साप्ताहिक पॉझीटीव्हीटी दर ,गेले 61 दिवस 3% पेक्षा कमी
दैनंदिन पॉझीटीव्हीटी दर ,गेले 30 दिवस 3% पेक्षा कमी
आतापर्यंत 51.11 कोटी एकूण चाचण्या करण्यात आल्या.
सांख्यिकी आणि कार्यक्रम अंमलबजावणी मंत्रालय
ऑगस्ट 2018 साठी औद्योगिक उत्पादन निर्देशांक
(नवी दिल्ली, 12 ऑक्टोबर 2018
ऑगस्ट 2018 मध्ये औद्योगिक उत्पादन निर्देशांक  127.4 इतका राहिला जो ऑगस्ट 2017 च्या तुलनेत 4.3 टक्के अधिक आहे. एप्रिल-ऑगस्ट 2018 मध्ये औद्योगिक विकास दर गेल्या आर्थिक वर्षातील याच कालावधीच्या तुलनेत 5.2 टक्के राहिला.
ऑगस्ट 2018 मध्ये खाण, निर्मिती आणि वीज क्षेत्रात उत्पादन वाढीचा दर ऑगस्ट 2017च्या तुलनेत अनुक्रमे 0.4 टक्के, 4.6 टक्के आणि 7.6 टक्के राहिला. तर एप्रिल-ऑगस्ट 2018 मध्ये या तिन्ही क्षेत्रांचा उत्पादन वृद्धि दर गेल्या आर्थिक वर्षातील याच कालावधीच्या तुलनेत अनुक्रमे 3.9, 5.4 आणि 5.8 टक्के राहिला. या काळात फर्निचरच्या निर्मितीत 29.2 टक्के इतकी सर्वाधिक वाढ नोंदली गेली. ‘कम्प्यूटर, इलेक्ट्रॉनिक आणि ऑप्टिकल उत्पादने निर्माण’ नामक उद्योग गटाने 7.3 टक्के वाढ नोंदवली. तंबाखू उत्पादनांच्या निर्मितीने 17.0 टक्के वाढ नोंदवली.
उपयोग आधारित वर्गीकरण अनुसार ऑगस्ट 2018 मध्ये प्राथमिक वस्तु, भांडवली वस्तू, मध्यवर्ती वस्तू आणि पायाभूत निर्माण वस्तूंचा वृद्धी दर ऑगस्ट 2017 च्या तुलनेत अनुक्रमे 2.6 टक्के, 5.0 टक्के 2.4 टक्के आणि 7.88 टक्के राहिला, टिकाऊ ग्राहकोपयोगी वस्तूंच्या वाढीचा दर ऑगस्ट 2018 मध्ये 5.2 टक्के राहिला तर बिगर-टिकाऊ ग्राहकोपयोगी वस्तूंचा वृद्धि दर ऑगस्ट 2018 मध्ये 6.3 टक्के राहिला.
सप्टेंबर 2018 चा निर्देशांक 12 नोव्हेंबर रोजी प्रसिद्ध केला जाईल.
N.Sapre/S.Kane/P.Kor
माहिती आणि प्रसारण मंत्रालय
पत्र सूचना कार्यालय, मुंबईचे छायाचित्रकार श्रीधर पाटील यांचे निधन
(मुंबई, 1 जून 2020
भारत सरकारच्या पत्र सूचना कार्यालय , मुंबईचे छायाचित्रकार, श्रीधर पाटील यांचं आज सकाळी निधन झालं. ते 55 वर्षांचे होते. पाटील गेल्या दोन वर्षांपासून कर्करोगाने ग्रस्त होते आणि त्यांच्यावर मुंबईच्या टाटा मेमोरिअल हॉस्पिटलमध्ये उपचार सुरू होते. 15 दिवसांपूर्वी त्यांना कोविड19 ची बाधा झाल्याचे निष्पन्न झाले. त्यांच्या पश्चात पत्नी आणि दोन मुली असा परिवार आहे.
पीआयबी मुंबई कार्यालयातील अतिशय कष्टाळू, प्रामाणिक आणि नम्र कर्मचारी अशी पाटील यांची ख्याती होती. पीआयबी मुंबई कार्यालयाच्या वतीने त्यांना आज आदरांजली अर्पण करण्यात आली. "पाटील हे आमच्या फोटो विभागाचा एक महत्त्वपूर्ण घटक होते आणि सदैव आपल्याला नेमून दिलेले काम करण्यास ते तत्पर असत. त्यांनी या कार्यालयासाठी दिलेलं योगदान कायम स्मरणात राहील", अशी शोकभावना माहिती आणि प्रसारण मंत्रालयाच्या पश्चिम विभागाचे महासंचालक मनीष देसाई यांनी पाटील यांच्या कुटुंबियांना पाठवलेल्या शोकसंदेशात व्यक्त केली आहे.
मुंबईत आयोजित केंद्रीय मंत्री आणि इतर वरिष्ठ मंत्री यांच्या कार्यक्रमांना छायाचित्रकार म्हणून दिवंगत श्रीधर पाटील नियमितपणे उपस्थित असत.
पीआयबीचे मुख्य महासंचालक कुलदीप सिंग धतवालिया यांनी नवी दिल्ली येथून आपल्या शोकभावना व्यक्त केल्या आहेत. मुंबईच्या वृत्तपत्र समूहातील छायाचित्र पत्रकार तसंच प्रसारमध्यमातील प्रतिनिधींनीही पाटील यांच्या निधनाबद्दल दुःख व्यक्त केले आहे.
R.Tidke/S.Tupe/P.Kor
माहिती आणि प्रसारण मंत्रालय
इफ्फी म्हणजे सर्व चित्रपट महोत्सवांपैकी अद्वितीय सोहळा : जॉर्ज ड्युपाँट
नवी दिल्ली, 25 नोव्हेंबर 2018
आयसीएफटी जगभरातल्या अनेक महत्वाच्या चित्रपट महोत्सवांशी निगडीत आहे. मात्र, गोव्यातला इफ्फी महोत्सव या सर्वांपैकी अजोड महोत्सव आहे असे मत आयसीएफटीचे महासंचालक जॉर्ज ड्युपाँट यांनी व्यक्त केले. युवा चित्रपट निर्मात्यांना वाव मिळावा म्हणून ‘कान’ सारख्या चित्रपट महोत्सवातल्या सहभागासाठीही आयसीएफटी प्रयत्न करत असल्याचे ते म्हणाले. 49 व्या भारतीय आंतरराष्ट्रीय चित्रपट महोत्सवादरम्यान ते गोव्यात प्रसारमाध्यमांशी संवाद साधत होते. युनेस्कोचे संचालक, भारत आणि शेजारी राष्ट्रांचे प्रादेशिक प्रतिनिधी एरीक फाल्ट त्यांच्या समवेत उपस्थित होते.
आयसीएफटी युनेस्को गांधी पदक विभागासाठी चित्रपटांची निवड करण्याची प्रक्रिया सुलभ नव्हती, कारण या चित्रपटांमध्ये युनेस्कोच्या शांतता, ऐक्य आणि आंतरराष्ट्रीय सहकार्य या तत्वांचे प्रतिबिंब असणे आवश्यक होते असे त्यांनी सांगितले. आंतरराष्ट्रीय ख्यातीच्या समिक्षकांचा या निवड प्रक्रियेत समावेश असून भारतात चित्रपटांची अंतिम यादी तयार करुन हे चित्रपट ज्युरींना दाखवण्यासाठी पॅरिसला पाठविण्यात आले. ज्युरीच्या सर्व सदस्यांनी आपसात चर्चा करुन अंतिम निर्णय घेतल्याचे ड्युपाँट म्हणाले. यंदा चित्रपट निवडीच्या कक्षा रुंदावण्यात आल्या आहेत. यावर्षी महात्मा गांधींजींची 150 वी जयंती साजरी होत असल्याने, यंदा रौप्य पुरस्कारही देण्यात येणार असल्याचे त्यांनी सांगितले.
चित्रपटांचे भविष्य असणाऱ्या युवकांना आयसीएफटी महोत्सवात सामावून घेण्यासाठी प्रयत्न केले जात आहेत. फेक न्यूजसारख्या विषयांबाबत युवकांना युनेस्को शिक्षित करत असल्याचेही त्यांनी सांगितले.
युनेस्को सर्व प्रकारच्या संस्कृतींना सहाय्य करत असून, चित्रपट आणि युनेस्को यांच्यात वेगळाचा बंध असल्याचे युनेस्कोचे संचालक एरीक फाल्ट म्हणाले. आयसीएफटी युनेस्को गांधी पदक हे शांतता, एकात्मता आणि आंतरराष्ट्रीय सहकार्याचे प्रतिक आहे असे त्यांनी स्पष्ट केले. पुढील वर्ष इफ्फी महोत्सवाचे सुवर्ण महोत्सवी वर्ष असून आयसीएफटी आणि युनेस्कोला अधिक जवळ आणण्यासाठी प्रयत्न करत असल्याचेही त्यांनी सांगितले.
पार्श्वभूमी:-
आयसीएफटीच्या सहकार्याने इफ्फी महोत्सवात युनेस्को गांधी पदक प्रदान करण्यात येते. आयसीएफटी ही स्वयंसेवी संघटना असून कलाकारांमधे उच्च दर्जाच्या दृकश्राव्य कार्याची निर्मिती आणि वितरण करण्याचे कार्य करते.
युनेस्कोने 1994 मधे महात्मा गांधीजींच्या 125 व्या जयंती वर्षानिमित्त आयसीएफटी युनेस्को गांधी पदक द्यायला प्रारंभ केला. शांतता, सहिष्णुता आणि अहिंसा या गांधीजींच्या तत्वांचा प्रसार करणाऱ्या चित्रपटांना हा पुरस्कार देण्यात येतो.
यावर्षी ‘बॉर्डर’, ‘रेन ऑफ होम्स’, ‘द मर्सी ऑफ जंगल’ आदी चित्रपटांबरोबरच ‘वॉकिंग विथ द विंड’ आणि ‘बाराम’ या भारतीय चित्रपटांचाही समावेश आहे.
B. Gokhale/J.Patankar/P.Malandkar
(Visitor Counter : 47
दूरसंचार आणि माहिती तंत्रज्ञान मंत्रालय
स्पेक्ट्रमच्या लिलावाला केंद्रीय मंत्रिमंडळाची मंजुरी
पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीत दूरसंचार विभागाच्या स्पेक्ट्रम लिलावाच्या प्रस्तावाला मंजुरी देण्यात आली. या प्रस्तावानुसार, लिलावाच्या मार्फत यशस्वी बोली लावणाऱ्या कंपन्यांना व्यावसायिक मोबाईल सेवांसाठीचे स्पेक्ट्रम दिले जातील.
700, 800, 900, 1800, 2100, 2300 आणि 2500 अशा विविध मेगाहर्ट्झ फ्रिक्वेन्सी बँडसाठी स्पेक्ट्रम साठी ही लिलावप्रक्रिया होईल. हे स्पेक्ट्रम 20 वर्षांसाठी वैध असतील. 3,92,332.70 कोटी रुपये मूल्याच्या  एकूण 2251.25 मेगाहर्ट्झ स्पेक्ट्रमची बोली लावली जाईल.
स्पेक्ट्रमचा वापर करण्याचा अधिकार लिलावातून मिळाल्यानंतर, संबंधित टेलिकॉम सेवा कंपनीला त्यांचे नेटवर्क त्यावरुन देता येईल, तर नव्या कंपन्यांनाही त्यांची सेवा सुरु करता येईल.
या लिलावासाठी बोली लावणाऱ्या कंपन्यांना काही निकषांची पूर्तता करावी लागेल. जसे की ज्या भागासाठी बोली लावायची त्याचा तपशील, स्पेक्ट्रमची मर्यादा इत्यादी. संपूर्ण लीलाव प्रक्रिया पूर्ण झाल्यानंतर एका कंपनीला जास्तीत जास्त किती स्पेक्ट्रम घेता येतील, अंमलबजावणीचे नियम, पैसे देण्याच्या अटी इत्यादी..
यशस्वी कंपन्या बोलीची पूर्ण रक्कम एकरकमी भरू शकतील, किंवा मग विविध मेगाहर्ट्झनुसार काही टक्क्यांमध्ये पैसे देण्याचा पर्यायही स्वीकारु शकतील तसेच उर्वरित रक्कम दोन वर्षांनंतर, वर्षिक 16 हप्त्यांमध्ये शकतील.
बोलीच्या रकमेव्यतिरिक्त यशस्वी कंपनीला 3 टक्के रक्कम एजीआर पोटी भरावी लागेल.
स्पेक्ट्रमची लिलावप्रक्रिया संपूर्ण पारदर्शक असेल. स्पेक्ट्रमच्या पुरेशा उपलब्धतेमुळे ग्राहकांना मिळणाऱ्या दूरसंचार सेवांचा दर्जा सुधारतो.
दूरसंचार क्षेत्र आज पायाभूत सुविधा पुरवणारे महत्वाचे क्षेत्र ठरले आहे. आर्थिक वृद्धी, प्रत्यक्ष- अप्रत्यक्ष रोजगार निर्मिती आणि डिजिटल भारत योजनेचा विस्तार करण्यात या क्षेत्राचे महत्वाचे योगदान आहे. त्यामुळे आजच्या निर्णयाचा , सर्वच सबंधित बाजूंवर सकारात्मक परिणाम होईल अशी अपेक्षा आहे.
पंतप्रधान कार्यालय
पंतप्रधानाच्या हस्ते येत्या 18 जानेवारीला अहमदाबाद मेट्रो रेल्वे प्रकल्प टप्पा -2 आणि सुरत मेट्रो रेल्वे प्रकल्पाचे भूमिपूजन
नवी दिल्ली, 16 जानेवारी 2021
पंतप्रधान नरेंद्र मोदी यांच्या हस्ते येत्या 18 जानेवारीला सकाळी साडे दहा वाजता दूरदृश्य प्रणालीच्या माध्यमातून अहमदाबाद मेट्रो रेल्वे प्रकल्प टप्पा-2 आणि सुरत मेट्रो रेल्वे प्रकल्पाचे उद्घाटन होणार आहे. गुजरातचे राज्यपाल, केंद्रीय गृहमंत्री, गुजरातचे मुख्यमंत्री आणि केंद्रीय गृहनिर्माण आणि नागरी व्यवहार मंत्री या कार्यक्रमात सहभागी होतील. या मेट्रो प्रकल्पामुळे या दोन्ही शहरात पर्यावरण पूरक सार्वजनिक जलद वाहतूक सेवा उपलब्ध होतील.
अहमदाबाद मेट्रो रेल्वे प्रकल्प टप्पा-2 विषयी माहिती :-
अहमदाबाद मेट्रो रेल्वे प्रकल्प टप्पा-2, 28.25 किमी लांबीचा असून त्यात दोन मार्गिका असतील. मोटेरा स्टेडीयम ते महात्मा मंदिर दरम्यान पहिली मार्गिका 22.8 किमी लांबीची  असेल. तर दुसरी मार्गिका 5.4 किमी लांबीची असून ती GNLU पासून ते गिफ्ट सिटी पर्यंत असेल. या टप्यातील प्रकल्पासाठी एकूण 5,384 कोटी रुपयांचा खर्च अपेक्षित आहे.
सूरत मेट्रो रेल्वे प्रकल्पाची माहिती:-
सूरत मेट्रो रेल प्रकल्प 40.35 किलोमीटर लांबीचा असून त्यात दोन मार्गिका असतील. पहिली मार्गिका 21.61 किलोमीटर लांबीची असेल जी सर्थाना पासून ड्रीम सिटी पर्यंत असेल. दुसरी मार्गिका 18.74 किलोमीटर लांबीची असून ती भेसन पासून सरोली पर्यंत असेल. ह्या प्रकल्पासाठीचा एकूण खर्च 12,020 कोटी रुपये अपेक्षित आहे.
Jaydevi P.S/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
कोविड-19 संदर्भात अद्ययावत माहिती
राष्ट्रव्यापी लसीकरण अभियानाअंतर्गत कोविड-19 प्रतिबंधक लसीच्या आतापर्यंत एकूण 83.39 कोटी मात्रा देण्यात आल्या.
देशात उपचाराधीन रुग्णांची संख्या एकूण रुग्णांच्या 1% पेक्षा कमी, सध्या हा दर 0.90%, मार्च 2020 पासूनचा सर्वात कमी
देशात उपचाराधीन रुग्णांची संख्या 3,01,640, असून ही संख्या गेल्या 187 दिवसातली सर्वात कमी संख्या
गेल्या 24 तासात देशात 31,923 नव्या रुग्णांची नोंद
रुग्ण बरे होण्याचा दर 97.77%, मार्च 2020 पासून सर्वात जास्त दर
गेल्या 24 तासात 31,990 रुग्ण कोविडमुक्त झाले. देशात आतापर्यंत एकूण 3,28,15,731 रुग्ण कोरोनामुक्त
साप्ताहिक पॉझीटीव्हिटी दर  गेल्या 90 दिवसांपासून 3% पेक्षा कमी
दैनंदिन पॉझीटीव्हिटी दर  गेले 24 दिवस 3% पेक्षा कमी
आतापर्यंत 55.83 कोटी चाचण्या करण्यात आल्या.
ऊर्जा मंत्रालय
बांगलादेशच्या ऊर्जा प्रकल्पामधील जोडणीसह एनटीपीसीने आपली परदेशातील पहिली ऊर्जा क्षमता केली स्थापित ; समूहाची स्थापित क्षमता 72304 मेगावॅट पर्यंत पोहोचणार
नवी दिल्ली, 3 मे 2023
एनटीपीसी म्हणजेच राष्ट्रीय औष्णिक ऊर्जा महामंडळाने बांगलादेशपासून सुरुवात करून, परदेशात प्रथमच ऊर्जा क्षमता स्थापित केली आहे. समूहाने अलीकडेच बांगलादेशातील रामपाल, मोंगला, बागेरहाट येथे असलेल्या 1320 मेगावॅट  मैत्री सुपर औष्णिक ऊर्जा प्रकल्पामध्ये  660 मेगावॅट क्षमतेचे युनिट -1 जोडले आहे. या नव्या जोडणीमुळे एनटीपीसीची स्थापित क्षमता 72304 मेगावॅटवर पोहोचणार आहे.
हा उपक्रम कंपनीची जागतिक पोहोच तसेच विश्वासार्ह आणि शाश्वत ऊर्जा प्रदान करण्याची वचनबद्धता दर्शवतो .हा प्रकल्प एनटीपीसी लिमिटेडची परदेशी संयुक्त उपक्रम कंपनी असलेल्या बांगलादेश-इंडिया फ्रेंडशिप पॉवर कंपनी प्रायव्हेट लिमिटेडच्या  सहकार्याने कार्यान्वित करण्यात आला.
आवश्यक निकष आणि मान्यता प्राप्त केल्यानंतर, एमएसटीपीपी च्या युनिट 1 चा समावेश एनटीपीसी समूहाच्या स्थापित आणि व्यावसायिक क्षमतेमध्ये करण्यात आला . या प्रकल्पाची यशस्वी पूर्तता एनटीपीसीने हाती घेतलेल्या प्रत्येक प्रकल्पातील नावीन्य आणि उत्कृष्टतेची वचनबद्धता अधोरेखित करते.
S.Patil/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 80
राष्ट्रपती कार्यालय
जागतिक क्षयरोग दिनानिमित राष्ट्रपतींचा राष्ट्राला संदेश
नवी दिल्ली, 23 मार्च 2023
राष्ट्रपती द्रौपदी मुर्मू यांनी 24 मार्च या जागतिक क्षयरोग दिनाच्या पूर्वसंध्येला राष्ट्राला उद्देशून संदेश दिला आहे. आपल्या संदेशात त्या म्हणतात :-
“जागतिक क्षयरोग दिनानिमित्त उद्या, म्हणजेच 24 मार्च 2023 रोजी ‘जागतिक क्षयरोग शिखर परिषदेचे’ आयोजन केल्याबद्दल मी आरोग्य आणि कुटुंब कल्याण मंत्रालय आणि स्टॉप टीबी या संस्थेचे अभिनंदन करते.”
क्षयरोग दिन ही क्षयरोगामुळे आरोग्यावर होणारे प्रतिकूल परिणाम तसेच गंभीर सामाजिक आणि आर्थिक परिणामांबद्दल जनजागृती करण्याची तसेच क्षयरोगाच्या जागतिक महामारीचे उच्चाटन करण्यासाठीच्या प्रयत्नांना गती देण्याची एक प्रभावी संधी आहे. क्षयरोगाचा जगभरातील लाखो लोकांवर विपरीत परिणाम होते. क्षयरोगाचा मुकाबला करण्यासाठी आपल्या देशाचे सामूहिक प्रयत्न सुरु असून, आपली राष्ट्रीय मोहिम समतोल साधणाऱ्या, सर्वांना परवडणाऱ्या आणि सुलभ आरोग्य सेवा प्रणाली अशा सगळ्या प्रयत्नातून, प्रतिबिंबित होत आहे. या मोहिमेचा समाजातील सर्व घटकांना लाभ मिळणार आहे.
क्षयरोग निर्मूलनाच्या क्षेत्रात कार्यरत सर्व हितसंबंधियांनी एकत्रित येऊन भारताला टीबीमुक्त करण्यासाठी प्रयत्न करावेत. चला, आपण सगळे या उद्दिष्टपूर्तीसाठी पुन्हा एकदा स्वतःला समर्पित करण्याचा संकल्प करुया.”
राष्ट्रपतींचा संपूर्ण संदेश वाचण्यासाठी इथे क्लिक करा.
G.Chippalkatti/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 127
पंतप्रधान कार्यालय
26/11 च्या मुंबई दहशतवादी हल्ल्यातील मृतांना पंतप्रधानांनी वाहिली आदरांजली
नवी दिल्ली, 26 नोव्हेंबर 2018
पंतप्रधान नरेंद्र मोदी यांनी 26/11 च्या मुंबई दहशतवादी हल्ल्यात बळी पडलेल्यांना आदरांजली वाहिली आहे.
“मुंबईमधील 26/11 च्या दहशतवादी हल्ल्यात बळी पडलेल्यांना श्रद्धांजली. मृतांच्या कुटुंबियांसोबत संपूर्ण देश ठामपणे उभा आहे. मुंबई हल्ल्याच्या वेळी दहशतवाद्यांशी निधड्या छातीने लढा देणारे आमचे पोलीस आणि सुरक्षादल यांच्यासमोर संपूर्ण देश नतमस्तक आहे” असे पंतप्रधानांनी म्हटले आहे.
B.Gokhale/J.Patankar/P.Malandkar
(Visitor Counter : 43
पंतप्रधान कार्यालय
जगन्नाथराव जोशी यांच्या 101 व्या जयंतीनिमित्त पंतप्रधानांकडून आदरांजली अर्पण
पंतप्रधान नरेंद्र मोदी यांनी, भारतीय जन संघ आणि भारतीय जनता पक्षाचे ज्येष्ठ नेते जगन्नाथराव जोशी यांच्या 101 व्या जयंतीनिमित्त आदरांजली अर्पण केली आहे.
‘जगन्नाथराव जोशी जी यांच्या 101 व्या जयंतीनिमित्त आदरांजली अर्पण करत आहे. जगन्नाथराव जी कुशल संघटक होते. त्यांनी जनतेमध्ये अथक कार्य केले. असामान्य बुद्धिमत्ता लाभलेले जगन्नाथराव जोशी यांचे जन संघ आणि भाजपा बळकट करण्यासाठीचे कार्य सर्वश्रुत आहे.’ असे पंतप्रधानांनी ट्वीटरवर म्हटले आहे.
जगन्नाथराव जोशी यांच्या 101 व्या जयंतीनिमित्त पंतप्रधानांकडून आदरांजली अर्पण
शिक्षण मंत्रालय
सीबीएसईचा दहावीचा निकाल जाहीर; त्रिवेंद्रम विभागाचा निकाल सर्वात जास्त
13 विद्यार्थ्यांना 499 गुण
नवी दिल्ली, 6 मे 2019
सीबीएसई अर्थात केंद्रीय माध्यमिक शिक्षण मंडळाचा दहावीचा निकाल आज जाहीर झाला असून 91.10 टक्के निकाल लागला आहे. त्रिवेंद्रम विभागाचा निकाल सर्वात जास्त म्हणजे 99.85 टक्के लागला आहे. त्याखालोखाल चेन्नई 99 टक्के तर अजमेर विभागाचा 95.89 टक्के निकाल लागला आहे. 499 गुण मिळवून 13 विद्यार्थी प्रथम स्थानावर आहेत.
B.Gokhale/N.Chitale/P.Malandkar
(Visitor Counter : 86
मत्स्योत्पादन, पशुविकास आणि दुग्धविकास मंत्रालय
‘पीएमएमएसवाय’ मधून 2024-25 पर्यंत मत्स्यपालन आणि जलचर क्षेत्रात सुमारे 55 लाख कर्मचाऱ्यांना रोजगाराच्या संधी निर्माण करण्याचा विचार
नवी दिल्ली, 16 डिसेंबर 2022
मत्स्यव्यवसाय विभाग, मत्स्यव्यवसाय, पशुसंवर्धन आणि दुग्धव्यवसाय मंत्रालयाने प्रधानमंत्री मत्स्य संपदा योजना  अंतर्गत 2024-25 पर्यंत मत्स्यपालन आणि जलचर क्षेत्रात सुमारे 55 लाख कर्मचाऱ्यांना प्रत्यक्ष आणि अप्रत्यक्ष रोजगाराच्या संधी निर्माण करण्याचा विचार केला आहे.
मत्स्य उत्पादन, उत्पादकता, मत्स्यपालन आणि विविध लक्ष्यित हस्तक्षेपांच्या अंमलबजावणीद्वारे मच्छिमार, मत्स्य उत्पादक, मत्स्य कामगार, मासे विक्रेते, उद्योजक यांच्यासाठी प्रत्यक्ष आणि अप्रत्यक्ष रोजगाराच्या संधी निर्माण करणे आणि मच्छीमार आणि इतर भागधारकांचे उत्पन्न वाढवणे आणि विपणनाच्या पायाभूत सुविधा निर्माण करणे, या योजनेचे उद्दिष्ट आहे.
केंद्रीय मत्स्यव्यवसाय, पशुसंवर्धन आणि दुग्धविकास मंत्री परषोत्तम रुपाला यांनी आज ही माहिती राज्यसभेत एका लेखी उत्तरात दिली.
S.Kakade/S.Bedekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 95